ນີວຊີແລນດ໌ ຈັດພິທີ ເພື່ອເປັນຂີດໝາຍ ຄົບຮອບນຶ່ງປີ ຂອງເຫດແຜ່ນດິນໄຫວ ຮ້າຍແຮງສຸດ
ເຫ​ດ​ແຜ່ນດິນ​ໄຫວ​ ​ທີ່​ມີ​ຄວາມ​ແຮງ 6.1 ຣິກ​ເຕີ ​ໄດ້​ທໍາລາຍ​ບ້ານ​ເຮືອນ ​ແລະ​ຕຶກ​ອາຄານ​ຫຼາຍພັນ​ຫຼັງ ທີ່​​ເມືອງ Christchurch ຂອງນິວຊີແລນດ໌
ຊາວນີວຊີແລນດ໌ຫຼາຍພັນຄົນ ເຂົ້າປະກອບສ່ວນໃນພິທີທີ່ເຄັ່ງຂຶມບັ້ນນຶ່ງ ເມື່ອວັນພຸດມື້ນີ້ ເພື່ອເປັນຂີດໝາຍຄົບຮອບນຶ່ງປີຂອງເຫດແຜ່ນດິນໄຫວທີ່ຮ້າຍແຮງສຸດ ຊຶ່ງຍັງຜົນໃຫ້ມີຜູ້ ເສຍຊີວິດ 185 ຄົນ ໃນໃຈກາງເມືອງ Christchurch ນັ້ນ ລາຍຊື່ຂອງຜູ້ເສຍຊີວິດໄດ້ຖືກອ່ານທີ່ສວນສາທາລະນະ North Hagley ຂອງເມືອງ Christchurch ກ່ອນພວກໄວ້ອາໄລທີ່ຫຼັ່ງນໍ້າຕາພາກັນຢືນສະຫງົບສະຕິອາລົມເປັນເວລາ ສອງນາທີ ຊຶ່ງກົງກັບເວລາທີ່ເກີດແຜ່ນດິນໄຫວ ພິທີໄວ້ອາໄລດັ່ງກ່າວ ໄດ້ສິ້ນສຸດລົງ ດ້ວຍການປ່ອຍແມງກະເບື້ອນາງພະຍາ Monarch 185 ໂຕ ອັນເປັນເຄຶ່ອງໝາຍຂອງດວງວິນຍານ ທີ່ຈາກໄປຂອງພວກເສຍຊີວິດ ແລະການ ຟື້ນຊີບຄືນໃໝ່ຂອງເມືອງດັ່ງກ່າວ ທ່ານ Jerry Mateparae ຜູ້ສຳເລັດລາຊະການຂອງ ປະເທດນີວຊີແລນດ໌ກ່າວວ່າທ່ານໝັ້ນໃຈວ່າເມືອງນີ້ຈະສາມາດບູລະນະສ້າງສາຄືນໃໝ່ໄດ້ ເຫດແຜ່ນດິນໄຫວດັ່ງກ່າວທີ່ມີຄວາມແຮງ 6 1 ຣິກເຕີນັ້ນ ໄດ້ທໍາລາຍບ້ານເຮືອນ ແລະ ຕຶກອາຄານຫຼາຍພັນຫຼັງ ທີ່ຕົວເມືອງ Christchurch ທີ່ສ້າງຜົນເສຍຫາຍເປັນມູນຄ່າ 25 ພັນລ້ານໂດລາ ແລະທໍາລາຍເຂດໃຈກາງເມືອງໃຫຍ່ອັນດັບສາມ ຂອງນີວຊີແລນດ໌ ກາຍ ເປັນຜືນດິນທີ່ເກືອບວ່າໄຮ້ຄ່າ ພວກເສຍຊີວິດຫຼາຍຄົນແມ່ນພວກນັກສຶກສາທີ່ມາຮຽນພາ ສາ ຈາກທົ່ວຂົງເຂດເອເຊຍ ທີ່ໄດ້ເຖິງແກ່ຄວາມຕາຍເວລາຕຶກໂຮງຮຽນເຂົາເຈົ້າພັງລົງ